cyanic-selkie/wikianc huggingface dataset:
Կրկին սիրահարված
Ծանոթագրություններ
Կատեգորիա:2023 հեռուստասերիալներ Կատեգորիա:Իսպաներեն հեռուստասերիալներ Կատեգորիա:21-րդ դարի հեռուստասերիալներ Կատեգորիա:Իսպանական հեռուստասերիալներ Կատեգորիա:Netflix-ի արտադրության ֆիլմեր Կատեգորիա:Նեթֆլիքսի բնօրինակ ծրագրեր Կատեգորիա:Կատակերգական հեռուստասերիալներ Կատեգորիա:Ռոմանտիկ կատակերգական հեռուստասերիալներ
Արա Գևորգյան
Արա Գևորգյան, հայ երաժիշտ, երգահան, երաժշտական պրոդյուսեր։ Հայաստանի վաստակավոր արտիստ (2004) :
Հայաստանի ժողովրդական երգչուհի Վալյա Սամվելյանի որդին է։
Կենսագրություն
Սովորել է Արմեն Տիգրանյանի անվան երաժշտական դպրոցում։ 1970-1980 թվականներին սովորել է Երևանի թիվ 8 գեղարվեստի ուսումնարանում, 1983-1987 թվականներին՝ Խաչատուր Աբովյանի անվան հայկական պետական մանկավարժական ինստիտուտի կուլտուրայի ֆակուլտետի փողային գործիքների և էստրադային բաժնում։ 1987-1989 թվականներին նույն ինստիտուտում դասավանդել է դիրիժորություն և հանդիսացել ինստիտուտի երաժշտական խմբի ղեկավարը։ 1992-1999 թվականներին եղել է Հայաստանի Ազգային հեռուստատեսության «3-րդ ալիք» ծրագրի երաժշտական ղեկավարը։ 1983 թվականից նվագել է «Ռալլի» նվագախմբում, մասնակցել է մի շարք փառատոների բազմաթիվ երկրներում։
Գրել է տարբեր ֆիլմերի երաժշտություն՝ «Քրմուհի», «Խնկարկում», «Յար խուշտա» և այլն, ներկայացումների՝ «Բարի գալուստ», «Կռունկներ ետ դարձեք» և այլն, աշխարհի տարբեր սպորտային միջոցառումների համար։ Ընտրվել է Կանադայի միջազգային ինֆորմատիզացիայի ակադեմիայի անդամ։
Ունի խաղալիքների մեծ հավաքածու ։
Ծանոթագրություններ
Կատեգորիա:Հայ երաժիշտներ Կատեգորիա:ՀՀ մշակույթի նախարարության ոսկե մեդալակիրներ Կատեգորիա:Հայ կոմպոզիտորներ Կատեգորիա:Երաժշտական պրոդյուսերներ Կատեգորիա:ՀՀ վաստակավոր արտիստներ Կատեգորիա:ՀՊՄՀ շրջանավարտներ Կատեգորիա:Հայ երգահաններ
(4855) Տենպյու
(4855) Տենպյու (Tenpyou), աստերոիդ աստերոիդների հիմնական գոտում։ Հայտնաբերվել է 1982 թվականի նոյեմբերի 14-ին Հիրոկի Կոսայի և Կիիտիրո Ֆուրուկավայի կողմից Կիսոյում ։
Միջին հեռավորությունը Արեգակից կազմում է 2,233474 ա. մ., առավելագույնը մոտենում է 1,8236 ա. մ. հեռավորության վրա և հեռանում 2,6433 ա. մ. ։ Արեգակի շուրջ մեկ ամբողջական պտույտ է կատարում 1219,19 երկրային օրվա ընթացքում, իր ուղեծրով շարժվելով միջինում 0,295279 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,75° անկյուն։
Արտաքին հղումներ
Կատեգորիա:1982 թվականին հայտնաբերված աստղագիտական մարմիններ Կատեգորիա:Հիրոկի Կոսայի կողմից հայտնաբերված աստերոիդներ Կատեգորիա:Կիիտիրո Ֆուրուկավայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Երևանի ադրբեջանական պետական շրջիկ թատրոն
Երևանի ադրբեջանական պետական շրջիկ թատրոնը բացվել է 1928 թվականի ապրիլի 14-ին Մոլիերի «Ակամա բժիշկ» կատակերգությամբ ռեժիսոր Մկրտիչ Ջանանի և դերասան Յունուս Նուրիի ջանքերով։ Թատրոնի ղեկավարն էր Մկրտիչ Ջանանը ։
Պատմություն
1935 թվականից կոչվել է Ջ․ Ջաբարլիի անվան։ Խաղացանկում եղել են Ջ․ Մամեդկուլիզադեի, Մ․ Իբրահիմովի, Ս․ Վուրղունի, Ս․ Ռահմանի, Բ․ Լավրենյովի, Ս․ Շանշիաշվիլի, Ա․ Շիրվանզադեի, Վ․ Վաղարշյանի և ուրիշների պիեսներ։ Տարբեր տարիներ թատրոնում աշխատել են դերասաններ Յու․ Նուրին, Մ․ Կարախանովը, Զ․ Տերյանը, Ք․ Զիյան, Կ․ Հակկին, Ի․ Դաղըստանլին, Ա․ Զհյնալովը, Ն․ Ալիխանյանը, Զ․ Ալիևը, ռեժիսորներ Բ․ Քալանթարլին, Ա․ Շահսաբահլին։ Բեմադրություններ են տվել նաև Ա․ Գուլակյանը, Վ․ Աճեմյանը, Վ․ Վարդանյանը, Տ․ Շամիրխանյանը, Վ․ Վաղարշյանը, կոլեկտիվի հետ ելույթներ են ունեցել Հ․ Աբելյանը, Ա․ Ավետիսյանը, Հ․ Ներսիսյանը, Վ․ Փափազյանը ։
1949 թվականին թատրոնը փակվել է և վերաբացվել 1967 թվականին՝ Ջ․ Ջաբարլիի «Սևիլ» նորկայացումով։ Թատրոնի նոր շրջանի ստեղծագործական կազմը հիմնականում Բաքվի Մ․ Ալինի անվան արվեստների ինստիտուտի շրջանավարտ դերասաններից էր։ Ադրբեջանական հանրապետությունից դուրս գործող միակ ազգային թատրոնը իր բեմադրություններով արձագանքել է հանդիսատեսին հուզող խնդիրներին, ամրապնդել ժողովուրդների և թատերական գործիչների բարեկամությունն ու ստեղծագործական կապերը։ 1975 թվականին թատրոնի կազմում էին ռեժիսոր Հ․ Հասանովը, դերասաններ Թ․ Աբդուլլաևան, Շ․ Դեմիրչիևը, Վ․ Ալիևը, Մ․ Բայրամովը, Է․ Իսմայլովան, Զ․ Փաշաևը։ Հյուրախաղերով հանդես էր գալիս Հայաստանի, Ադրբեջանի և Վրաստանի քաղաքներում ու շրջաններում ։
Փակվելուց հետո՝ 1989 թվականից, թատրոնն իր գործունեությունը շարունակում է Բաքվում՝ Ադրբեջանի դրամատիկական թատրոնին կից թատերական ստուդիայում։ 1994 թվականին Ադրբեջանի նախագահ Հեյդար Ալիևի հրամանագրով թատրոնը դարձել է պետական ։
Ծանոթագրություններ
Կատեգորիա:Հայաստանի դրամատիկական թատրոններ Կատեգորիա:Ադրբեջանական թատրոն
Աբալ
Աբալ, գյուղ Արևելյան Հայաստանում, Կարսի մարզի Արդահանի գավառում, Արտանուջ քաղաքից մոտ 35 կմ հարավ-արևելք, Կուր գետի ձախ ափին։ Գյուղն ավերակ է։ 1986 թվականի դրությամբ ավերակներում պահպանվել էր նաև մի աշտարակ ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևելյան Հայաստանի գյուղեր
Ալինա Բերեժնա
Ալինա Վյաչեսլավովնա Բերեժնա (Аліна В’ячеславівна Бережна), ), ուկրաինացի մարզուհի, ազատ ոճի ըմբիշ, 2013 թվականի աշխարհի չեմպիոն, 2019 թվականի աշխարհի առաջնության արծաթե մեդալակի, 2013 և 2019 թվականների Եվրոպայի  չեմպիոն։
Կենսագրություն
Ալինա Մախինյան ծնվել է 1991 թվականի հունվարի 5-ին Չիտա քաղաքում ։ 1994 թվականին ընտանիքը տեղափոխվել է Ուկրաինա։
2019 թվականին Ղազախստանում տեղի ունեցած նախաօլիմպիական աշխարհի առաջնությունում՝ մինչև 72 կգ քաշային կարգում, Ալինան նվաճել է արծաթե մեդալ։
2020 թվականի փետրվարին Իտալիայի մայրաքաղաքում տեղի ունեցած մայրցամաքային առաջնությունում, մինչև 72 կգ քաշային կարգում, Ալինան բրոնզե մեդալի համար պայքարում հաղթել է Թուրքիայի մարզիկ Մերվե Պուլին և նվաճել Եվրոպայի առաջնության բրոնզե մեդալ։
2021 թվականին Վարշավայում տեղի ունեցած Եվրոպայի առաջնությունում՝ մինչև 68 կգ քաշային կարգում, ուկրաինացի մարզիկը նվաճել է բրոնզե մեդալ։
Արտաքին հղումներ
Կատեգորիա:Ուկրաինացի ըմբշամարտիկներ
Կոմուտացման առնչություններ
Կոմուտացման առնչություններ, տեղափոխման առնչություններ, քվանտային մեխանիկայի մաթեմատիկական ապարատի հիմնական առնչությունները։ Մուծել է Պ. Դիրակը՝ համապատասխանության սկզբունքի հիման վրա ընդհանրացնելով դասական մեխանիկայի պուասոնյան փակագծերի սահմանումը՝, որտեղ F և G կամայական ֆունկցիաները կախված են ընդհանրացված իմպուլսներից (p_k), դրանց համալուծ ընդհանրացված կոորդինատներից (q_k) և ժամանակից։ Քվանտային մեխանիկայում վերոհիշյալ ֆունկցիաներին համապատասխանում են ածանցման որոշակի գործողություններ՝ F և G օպերատորներ, որոնցից կազմված արտահայտությունը կոչվում է կոմուտացման առնչություն։ Եթե [F, G]=0, ապա F և G օպերատորները կոչվում են կոմուտատիվ. դրանց համապատասխանող ֆիզիկական մեծությունները համատեղելի են, այսինքն գոյություն ունեն վիճակներ, որոնցում այդ մեծությունները միաժամանակ ունեն որոշակի արժեքներ։ Ճիշտ է նաև հակառակը՝ համատեղելի ֆիզիկական մեծություններին համապատասխանող օպերատորները կոմուտատիվ են։ Ոչ կոմուտատիվ օպերատորներին համապատասխանող մեծությունները միաժամանակ չեն կարող ունենալ որոշակի արժեքներ։ Օրինակ, դեկարտյան կոորդինատները (x, y, z) և համապատասխան կանոնիկ համալուծ իմպուլսները անհամատեղելի են։ Հիմնարար նշանակություն ունեն, երբ  կոմուտացման առնչություններ (\hbar Պլանկի հաստատունն է), որոնց վրա է կառուցված քվանտային մեխանիկայի տրամաբանական ողջ շարադրանքը։
= Տես նաև =
Կատեգորիա:Քվանտային մեխանիկա
Նիժնիե Գոլովլի
Նիժնիե Գոլովլի (Нижні Головлі), գյուղ Ուկրաինայի Խմելնիցկիի մարզի Սլավուտայի շրջանում։
2001 թվականի տվյալներով Նիժնիե Գոլովլի գյուղում բնակվում էր 170 մարդ։ Բնակավայրը զբաղեցնում է 0,84 կմ² տարածք։ Բնակչության խտությունը կազմում էր 202,38 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Սլավուտայի շրջանի բնակավայրեր Կատեգորիա:Ուկրաինայի գյուղեր Կատեգորիա:1944 թվականին հիմնադրված բնակավայրեր
Լեզվաճյուղ
Լեզվաճյուղ, ծագումնաբանական դասակարգման մեջ՝ Լեզվաընտանիքի ստորաբաժանում, որը միավորում է տվյալ ընտանիքի առավել մերձավոր ցեղակցական կապեր ունեցող լեզուները։
Օրինակ, հնդեվրոպական լեզվաընտանիքն ունի 12 ճյուղ (հնդկական, իրանական, գերմանական, սլավոնական ևն)։ Լեզվաճյուղը կարող է ներկայացված լինել նաև մեկ լեզվով, օրինակ, հայկական, հունական, ալբանական ճյուղերը հնդեվրոպական ընտանիքում։ Լեզվաճյուղի մեջ մտնող լեզուների համար կանխադրվում է ընդհանուր նախալեզու (հիմք լեզու), որը ներկայացնում է տվյալ լեզվաընտանիքի նախալեզվի ճյուղավորումներից (բարբառներից) մեկը։
Կատեգորիա:Լեզվաբանություն Կատեգորիա:Լեզու
Առուկյուլա (գյուղ, Կոեռու շրջան)
Առուկյուլա (Aruküla), գյուղ Էստոնիայի Յարվամաա նահանգի Կոեռու շրջանում։
2011 թվականի տվյալներով գյուղում բնակվում էր 55 մարդ։
Ինոգոշչա
Ինոգոշչա (Иногоща), գյուղ Ռուսաստանի, Նովգորոդի մարզի Օկուլովսկի շրջանի կազմում։
Առուկյուլա (գյուղ, Կոեռու շրջան)
Արտաքին հղումներ
Կատեգորիա:Էստոնիայի Յարվամաա նահանգի Կոեռու շրջանի բնակավայրեր Կատեգորիա:Էստոնիայի գյուղեր
Ինոգոշչա
Բնակչությունը 2006 թվականին գրանցված տվյալներով կազմում էր 27 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նովգորոդի մարզի Օկուլովսկի շրջանի բնակավայրեր
Աղբանոց (Բաբերդի գավառ)
Աղբանոց, գյուղ Արևմտյան Հայաստանում, Էրզրումի վիլայեթի Բաբերդի գավառակում ։ Գտնվում էր Ճորոխ գետի աջ ափին։
Տնտեսություն
Բնակչության հիմնական զբաղմունքը անասնապահությունն ու երկրագործությունն էր։
Պատմամշակութային կառույցներ
Աղբանոցում նշմարվում էր հայկական եկեղեցու, տների և գերեզմանոցի մնացորդներ ։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Թուրքիայի գյուղեր
Միքայել Ագրիկոլայի հուշարձան
Միքայել Ագրիկոլայի հուշարձան (Mikael Agricolan muistomerkki), հումանիստ և ֆիննական գրերի հիմնադիր, լյութերական եպիսկոպոս Միքայել Ագրիկոլայի նվիրված հուշարձան Վիբորգի լյութերական տաճարի մուտքի մոտ։ Կանգնեցվել է 1908 թվականին։ Ոչնչացվել է խորհրդաա-ֆիննական պատերազմի (1939-1940) ընթացքում, վերականգնվել է 2009 թվականին և տեղադրվել Թատերական հրապարակում` Վիբորգի Պողոս Պետրոսի լյութերական տաճարի մոտ ։ Հուշարձանի կրկնօրինակները տեղադրված են Ֆինլանդիայի մի շարք քաղաքներում։
Պատմություն
Միքայել Ագրիկոլայի իրական պատկերը չի պահպանվել, և նրա տեսքն անհայտ է։ Այդ պատճառով էլ Վիբորգի հուշարձանի կրկնօրինակները լայն տարածում են գտել Ֆինլանդիայում։ Նման կիսանդրիներ են տեղադրվել են Տուրկուում (1910), Լահտիում (1953) և Պերնայայում (1959)։
Էմիլ Վիկստրյոմը բաց գրքով է պատկերել քարոզչի և ուսուցչի կերպարը։ Պատվանդանին, որը եկեղեցական ամբիոն էր հիշեցնում, տեղադրված է երկու պատկերի կոմպոզիցիա, մի ծեր մարդ լսում է իր համար գիրք կարդացող աղջկան։ Կոմպոզիցիան խորհրդանշում է կյանքի շրջապտույտը և գրագիտության իմաստը։ Պատվանդանի վրա կա հին ֆիննական մակագրություն, որտեղ նշված է.
Խորհրդա-ֆիննական պատերազմի ժամանակ (1939-1940) հուշարձանն անհետացել է։ Ֆիննական մամուլում տեղեկություններ են հրապարակվել այն մասին, որ քանդակը թաքցրել են հողի տակ, բայց որոնումներն արդյունք չեն տվել ։
1993 թվականին Վիբորգի քաղաքային գրադարանի ճեմասրահում տեղադրվել է Ագրիկոլայի բնօրինակ քանսակներից մեկի կրկնօրինակը։ 2009 թվականից կիսանդրին տեղադրվել է Վիբորգի Պողոս Պետրոս լյութերական տաճարում։ Ընդ որում, պատվանդանին, որն իր նախկին տեսքով չի վերականգնվել, աստվածաշնչյան ասույթը գրված է երեք լեզվով. «Երանի խաղաղարարներին» (այդ մակագրությունը տեղադրված է կողային մասում)։ Ճակատային մասուում, ինչպես նախկինում, տեղադրված է ֆիններենով բանաստեղծական տող՝ «Kylle se kwle Somen kielen ioca ymmerdä Kaikein mielen»:
Ծանոթագրություններ
Կատեգորիա:Ռուսաստանի մշակութային ժառանգության օբյեկտներ Կատեգորիա:Վիբորգի հուշարձաններ Կատեգորիա:Ֆինլանդիայի հուշարձաններ
Չելիկ Վերին
Չելիկ Վերին, գյուղակ Արևմտյան Հայաստանում, Վանի վիլայեթի Խոշաբի գավառակում ։
Բնակչություն
XX դարի սկզբին ուներ 6 տուն քուրդ բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Սպիտակ խխունջ
Սպիտակ խխունջ, տափակ խխունջների ընտանիքին պատկանող փափկամարմին կենդանի։ Գրանցված է Հայաստանի Հանրապետության Կարմիր գրքում։
Նկարագրություն
Սկավառակաձև, 4,5 արագ աճող պտույտներով խեցին բաց գունավորված է։ Ելանցքի մոտ գտնվող վերջին պտույտը երկու անգամ լայն է նախավերջինից։ Խեցու մակերեսը պարույրաձև կողերից կազմված ավելի բարակ պարզ ցանցաձև նախշով է և դասավորված գծերով։ Խեցին ունի մինչև 6 մմ լայնություն և 2 մմ բարձրություն ։
Տարածվածություն
Տարածված է Եվրոպայում, Արևմտյան Սիբիրում, Ալթայում և Հարավային Կովկասում։ Հայաստանում հայտնի է Գեղարքունիքի (Սևանա լճի Սևան քաղաքի մոտ և նախկին Գիլլի լճի տեղում գտնվող ջրանցքներ) և Լոռու (Ստեփանավան քաղաքի շրջակայքում գտնվող լճակ) մարզերից ։
Էկոլոգիա
Ապրում է խոշոր լճակներում, լճերում և գետերում, հանդիպում են ջրասույզ բուսականության վրա։ Կենսաբանական առանձնահատկությունները հայտնի չեն ։
Պահպանություն
Բնության պահպանության միջազգային միության Կարմիր ցուցակի չափորոշիչներով գնահատվում է որպես վտանգված և հազվագյուտ տեսակ։ Փոքրաքանակ է, հանդիպում է եզակի առանձնյակներով։ Թվաքանակի փոփոխության միտումները հայտնի չեն։
Վտանգման սպառնալիքները հանդիսանում են Սևանա լճի բացթողումը և տեսակի գոյատևման պայմանների փոփոխությունը։ Այլ ջրամբարներում, որտեղ հանդիպում է կենդանին հանդիսանում է հիդրոլոգիական ռեժիմի փոփոխության։
Պահպանվում է «Սևան» ազգային պարկում ։
Ծանոթագրություններ
Կատեգորիա:Փափկամարմիններ Կատեգորիա:Կենդանիներ Կատեգորիա:ՀՀ Կարմիր գրքում գրանցված կենդանիներ Կատեգորիա:Վտանգված տեսակներ
Բիստրեևկա (այլ կիրառումներ)
Բիստրեևկա, կարող է վերաբերել՝
Մանուկ Հերգնյան
Մանուկ Հերգնյանը (հուլիսի 27, 1975թ․ Հայաստան) հայ տնտեսագետ, վենչուրային ներդրող և սոցիալական ձեռներեց է։ Նա «Ի-Վի Քոնսալթինգ»  գործարար խորհրդատվական ընկերության հիմնադիր տնօրենն է, ինչպես նաև «Տնտեսություն և արժեքներ» հետազոտական կենտրոն ի նախագահը, որը Համաշխարհային տնտեսական ֆորումի «Նոր տնտեսության և հասարակության կենտրոնի» գործընկեր կազմակերպությունն է Հայաստանում։ Մանուկ Հերգնյանը հանդիսանում է նաև «Գրանատուս Վենչուրս»՝ Հայաստանում առաջին վենչուրային ընկերության, տնօրենը և համահիմնադիրը։ Ընկերությունը ներդրումներ է կատարում վաղ շրջանում գտնվող բարձր տեխնոլոգիական ստարտափների մեջ։
Մանուկ Հերգնյանը ակտիվորեն աջակցում է Հայաստանում նորարարական էկոհամակարգի զարգացմանը և ներկայումս հանդիսանում է մի շարք կազմակերպությունների խորհրդի անդամ, այդ թվում՝ «Առաջատար տեխնոլոգիաների ձեռնարկությունների միության» և «Ինովացիոն Կենտրոնի» (նախկինում՝ Մայքրոսոֆթ ինովացիոն կենտրոն)։
Մանուկ Հերգնյանը հանդիսանում է նաև «Արար» և «Պահապան» հիմնադրամների համահիմնադիր և հոգաբարձուների խորհրդի անդամ և Այբ դպրոցի ստեղծման առաջին աջակիցներից։
Նախկինում հանդիսացել է Հայաստանի վարչապետին կից Արդյունաբերական խորհդի, ինչպես նաև ՔԵՆԴԼ ծրագրի համակարգող խորհդի անդամ։
Մանուկ Հերգնյանը դասավանդել է «Ռազմավարական կառավարում» առարկան Երևանի պետական համալսարանում, ինչպես նաև առաջին հիբրիդային ուսումնական ծրագիրը՝ «Մրցունակության միկրոտնտեսագիտություն» առարկան, որը մշակվել է Հարվարդի համալսարանի պրոֆեսոր Մայքլ Պորտերի կողմից։
Մանուկ Հերգնյանն ուսանել է Օքսֆորդի համալսարանում (Executive MBA), Մոսկվայի պետական համալսարանում (տնտեսագիտության թեկնածու) և Երևանի պետական համալսարանում։
Հղումներ
Կատեգորիա:Հայ տնտեսագետներ Կատեգորիա:Օքսֆորդի համալսարանի շրջանավարտներ Կատեգորիա:Մոսկվայի պետական համալսարանի շրջանավարտներ Կատեգորիա:Ապրող անձինք Կատեգորիա:1975 ծնունդներ Կատեգորիա:Հայ գիտնականներ
Վիլքսավիե
Վիլքսավիե (Villexavier), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Ժոնզակի շրջանում։ Մտնում է Ժոնզակ կանտոնի կազմի մեջ։
Համայնքի INSEE կոդ՝ 17476։
Արտաքին հղումներ
Կատեգորիա:Ֆրանսիայի համայնքներ
Պոկրովկա (գյուղ, Կարմասկալինսկի շրջան)
Պոկրովկա (Покровка, Покровка), գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։ Մտնում է Կարլաման գյուղական խորհրդի կազմի մեջ։
Աշխարհագրական դիրք
Հեռավորությունը ՝
Բնակչություն
Բնակչությունը 2009 թվականին գրանցված տվյալներով կազմել է 36 մարդ, 2010 թվականին՝ 47 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կարմասկալինսկի շրջանի բնակավայրեր
Կոմունիզմի ուղիով
«Կոմունիզմի ուղիով» խորհրդային շրջանի հայկական երկօրյա թերթ։ Հանդիսացել է ՀԿԿ էջմիածնի շրջկոմի, ժողովրդական դեպուտատների շրջանային և քաղաքային սովետների օրգանը։ Առաջին անգամ լույս է տեսել 1964 թվականին, էջմիածնում։
Լուսաբանել է արտադրական ձեռնարկությունների ու գյուղատնտեսական միավորումների աշխատանքային գործունեությունը։ Կարևոր տեղ էր հատկացնում «ժողովուրդների բարեկամությանն ու պրոլետարական ինտերնացիոնալիզմին», «սովետական հայրենասիրության» և երիտասարդության կոմունիստական ագիտացիոն դաստիարակության հարցերին։ Լուսաբանում էր շրջանի հասարակական, մշակութային և մարզական առօրյան, տպագրում բժշկական, իրավաբանական խորհուրդներ։
Հաջորդել է «Բամբակի համար» (1931—34), «Կոլխոզ ֆրոնտ» (1934-1955), «էջմիածնի կոլտնտեսական» (1956-1962) և «Կոմունիզմի ուղիով» (միջշրջանային, 1962-1964) թերթերին։
Կատեգորիա:Հայկական ԽՍՀ օրաթերթեր Կատեգորիա:Հայկական քաղաքական պարբերականներ Կատեգորիա:Հայկական հասարակական պարբերականներ Կատեգորիա:Պարբերականներ այբբենական կարգով
Քադիմա
Կուսակցության ղեկավարներն են Շաուլ Մոֆազը, Ավի Դիխտերը, Մեիր Շիտրիտը, Դալիա Իցիկը, Խաիմ Ռամոնը և մյուսները։
Կուսակցության ստեղծում
2005 թվականին Արիել Շարոնի, նրա մերձավոր կողմնակիցների և «Լիկուդ» կուսակցության ղեկավարության միջև տարաձայնություններ առաջացան։ Տարաձայնությունների հիմնական պատճառը այսպես կոչված սահմանազատման քաղաքականությունն էր, ըստ որի պետք է իսրայելական զորքերը դուրս բերվեին Գազայի հատվածից և ոչնչացվեին մինչև 1967 թվականը այնտեղ գոյություն ունեցած հրեական բնակավայրերը։  Դա հանգեցրեց Արիել Շարոնի «Լիկուդից» հեռանալուն և նոր կուսակցության ստեղծմանը։ Որպես նոր անվանման նախնական կարգախոս օգտագործվեց «Ազգային պատասխանատվության» լոզունգը, որն էլ դարձավ նոր քաղաքական միավորման նշանաբանը։
Արիել Շարոնի հետ միասին «Լիկուդից» դուրս եկան Էհուդ Օլմերթը, Ցիպի Լիվինը, Մեիր Շիտրիտը, Աբրահամ Գիրշզոնը, Մարինա Սոլոդկինան և մյուսները։ Ավելի ուշ «Լիկուդից» հեռացան Ցախի Հանեգբին և Շաուլ Մոֆազը։ 2005 թվականի նոյեմբերի 30-ին «Ավոդա» կուսակցության նախկին առաջնորդ և վարչապետ 82- ամյա Շիմոն Պերեսը հայտարարեց, որ հեռանում է կուսակցությունից, որպեսզի պաշտպանի Արիել Շարոնին և նրա նորաստեղծ կուսակցությանը։ Շարոնի շրջապատից հայտնեցին, որ Պերեսը չի անդամակցի նոր կուսակցությանը, բայց ընտրություններում հաղթանակի դեպքում նրան կառաջարկվի նախարարական պաշտոն, որտեղ նա կզբաղվի խոշոր ազգային նախագծերի իրականացմամբ, Նեգևի անապատի զարգացման, Մեռյալ ծովի էկոլոգիայի և այլ հարցերով։ Սակայն հետագայում Շիմոն Պերեսը դուրս եկավ «Ավոդա» կուսակցությունից և անդամակցեց «Կամիդային»։ Շիմոն Պերեսի հետ միասին «Ավոդայից» «Քադիմա» տեղափոխվեցին քնեսեթի պատգամավորներ Խաիմ Ռամոնը և Դալիա Իցիկը։ «Մեր տունը Իսրայելն է» կուսակցության ղեկավարության հետ տարաձայնությունների պատճառով այնտեղից դուրս եկավ և «Քադիմային» միացավ քնեսեթի պատգամավոր Միխայիլ Նուդելմանը։ Չնայած «Քադիման» 16-րդ գումարման քնեսեթում մեծամասնություն չէր կազմում, բայց դարձավ կառավարող կուսակցություն։ Արիել Շարոնը մնաց վարչապետի պաշտոնում, կառավարության կազմում մնացին «Լիկուդի» և մյուս կուսակցությունների նախարարներ։ Արիել Շարոնի հիվանդանալուց և հոսպիտալացումից հետո կուսակցությունը և ժամանակավոր կառավարությունը ղեկավարում է Էհուդ Օլմերթը։
Քնեսեթի 17-րդ գումարման ընտրություններ (մարտ 2006 թ.)
2005 թվականի նոյեմբերի 23-ին 16-րդ գումարման քնեսեթը լուծարվեց, նոր ընտրությունները նշանակվեցին 2006 թվականի մարտի 28-ին։ «Քադիման» նախընտրական քարոզարշավն անցկացրեց Արիել Շարոնի ժառանգության կարգախոսի ներքո։ «Լիկուդի» ընտրողների մեծ մասն աջակցեցին «Քադիմային»։ Զանգվածային քարոզարշավ էր կազմակերպվում ռուսալեզու ընտրողների շրջանում։ Բացի Մարինա Սոլոդկինայից և Միխայիլ Նուդելմանից, նախընտրական ցուցակներում ընդգրկվել էին այնպիսի քաղաքական գործիչներ, ինչպիսիք են Կարմիելի փոխքաղաքապետ Ռինա Գրինբերգը Զեև Էլկինը (մինչ ընտրությունները քիչ հայտնի), ինչպես նաև «Իսրայել Պլյուս» հեռուստաալիքի հաղորդավար Անաստասիա Միխաելին։
Ընտրությունների արդյունքում «Քադիման» ստացավ 29 մանդատ, որը հնարավորություն տվեց Էհուդ Օլմերթին կազմավորել կոալիցիոն կառավարություն։ Ստացված ձայների քանակը սպասվածից պակաս էր, այդ իսկ պատճառով էլ նոր կառավարությունում կարևոր պաշտոնները տրվեցին «Ավոդա» կուսակցության ներկայացուցիչներին։ «Ավոդայի» ղեկավար Ամիր Պերեցը զբաղեցրեց պաշտպանության նախարարի պաշտոնը։ Կոալիցիա մտավ նաև թոշակառուների կուսակցությունը՝ անսպասելիորեն նոր քնեսեթում ստանալով 6 մանդատ։
Քնեսեթի 18-րդ գումարման ընտրություններ (փետրվար 2009 թ.)
Կոռուպցիոն գործերի հետաքննության հետ կապված Օլմերթը հայտարարեց, որ ինքը չի մասնակցի 2008 թվականի սեպտեմբերի 17-ին նախատեսված բաց նախնական ընտրությանը։ Ընտրություններին մասնակցեցին 4 թեկնածուներ՝ արտաքին գործերի նախարար Ցիպի Լիվինը, տրանսպորտի նախարար Շաուլ Մոֆազը, ներքին անվտանգության նախարար Ավի Դիխտերը, ներքին գործերի նախարար Մեիր Շիտրիտը։ Ընտրություններում հաղթեց Ցիպի Լիվինը՝ Շաուլ Մոֆազին գերազանցելով ընդամենը 431 ձայնով ։ 2008 թվականի սեպտեմբերի 21-ին Օլմերթը հրաժարական տվեց վարչապետի պաշտոնից։
2009 թվականի փետրվարի 10-ին կայացած քնեսեթի 18-րդ գումարման ընտրություններում Քադիման ստացավ 28 մանդատ, մեկով ավել Լիկուդից։ Քանի որ աջակողմյան կուսակցությունները քնեսեթում ստացան պատգամավորական տեղերի մեծամասնությունը (120-ից 65-ը), Իսրայելի նախագահ Շիմոն Պերեսը 2009 թվականի փետրվարի 20-ին հանձնարարեց Լիկուդի առաջնորդ Բենյամին Նեթանյահուին կազմավորել նոր կառավարություն։ Նույն օրը «Լիկուդի» նախագահը առաջարկությամբ դիմեց «Քադիմայի» և «Ավոդայի» առաջնորդներին մտնել իր ղեկավարությամբ ձևավորվող ազգային միասնության կառավարության մեջ։ «Քադիմայի» առաջնորդ Ցիպի Լիվինը հրաժարվեց մտնել կառավարություն և զբաղեցրեց ընդդիմության առաջնորդի պաշտոնը։
Քնեսեթի 19-րդ գումարման ընտրություններ (հունվար 2013 թ.)
2012 թվականի մարտին կայացած ներկուսակցական ընտրություններում հաղթանակ տարավ Շաուլ Մոֆազը,  որից հետո Ցիպի Լիվինը հեռացավ կուսակցությունից և հիմնեց Հա-Թնուա շարժումը։ Մոֆազի ղեկավարությամբ կուսակցությունը կարճ ժամանակ անց, 2012 թվականի մայիսի 9-ից հուլիսի 17-ը մտավ կառավարող կոալիցիայի մեջ ։ 2013 թvakanի հունվարին կայացած ընտրություններում «Կադիման» ստացավ միայն երկու մանդատ ։
Քնեսեթի 20-րդ գումարման ընտրություններ (մարտ 2015 թ.)
2015 թվականի մարտին, Քնեսեթի 20-րդ գումարման ընտրությունների նախօրեին Շաուլ Մոֆազը հեռացավ կուսակցության նախագահի պաշտոնից և հայտարարեց իր քաղաքական կարիերայի ավարտի մասին։ Մոֆազի որոշման պատճառ դարձավ այն հանգամանքը, որ կուսակցությունը հրաժարվեց ընդունել Սիսնիստական ճամբարին միանալու նրա առաջարկը։ Մոֆազի հեռանալուց հետո կուսակցությունը ղեկավարեց Աքրամ Հասոնը, սակայն նա էլ շուտով հեռացավ կուսակցությունից` տեղափոխվելով Կուլանու շարժում։ Նրա հեռանալուց հետո կուսակցությունը որոշեց հրաժարվել ընտրություններին մասնակցելուց։
Քադիմայի առաջնորդներ
Բացի այդ, Շիմոն Պերեսը, որպես Լեյբորիստական կուսակցության նախկին ղեկավար, ծառայել է որպես փոխնախագահ և ընտրվել Իսրայելի նախագահ որպես Քադիմայի թեկնածու։
2006 թվականի Իսրայելա-լիբանանյան հակամարտություն
Երկրորդ լիբանանյան պատերազմը (12 հուլիսի - 14 օգոստոսի, 2006) բացահայտեց երկրի ղեկավարության և բանակի թերությունները։ Չէին կատարվել ռազմական գործողությունների հիմնական խնդիրները, ազատ չէին արձակվել 2 գերի զինվորականները, «Հեզբոլլահ» չէր ջախջախվել, այլ միայն թուլացել էր։ Հակամարտության ավարտից հետո ստեղծվեց Լիբանանում պատերազմի հանգամանքները հետաքննող հանձնաժողով դատավոր Էլիյագու Վինոգրադի գլխավորությամբ։ Սկսվեցին բամամարդ հավաքներ վարչապետ Էհուդ Օլմերթի, պաշտպանության նախարար Ամիր Պերեցի և գլխավոր շտաբի պետ Դան Խալուցի հրաժարականների պահանջով։
«Կադիմայի» առաջնորդների դեմ կոռուպցիայի մեղադրանքով դատավարություններ
Մեղադրանքներ ներկայացվեցին Կադիմայի հետևյալ առաջնորդների դեմ`Արիել Շարոնի, Օմրի Շարոնի, Աբրահամ Գիրշզոնի, Ցախի Անեգբի, Հաիմ Ռամոնի, Յակով Էդրի և Էհուդա Օլմերտի։
Վարչապետ Օլմերտին մեղադրանք էր առաջադրվել առնվազն երեք գործով, այսպես կոչված կաշառքի գործով (ծրարներ գործարար Մորիս Թալանսկից), արդյունաբերության և առևտրի նախարարությունում կոռուպցիայի գործը և արտերկիր ճանապարհորդության անօրինական ֆինանսավորման գործը  (այսպես կոչված «Ռիշոն տուրզ»-ի գործը)։ 2010 թվականի  ապրիլին հարուցվեց նոր գործ կապված Երուսաղեմի «Holyland» բնակելի համալիրի շինարարության ընթացքում տեղ գտած կոռուպցիայի հետ ։
Արտաքին հղումներ
Կատեգորիա:Իսրայելի քաղաքական կուսակցություններ Կատեգորիա:Քադիմա
Քրիստոֆ Հայնրիխ Հիրցել
Քրիստոֆ Հայնրիխ Հիրցել (Christoph Heinrich Hirzel, ), շվեյցարացի և գերմանացի քիմիկոս, դեղագետ, մանկավարժ, գիտությունների դոկտոր (1852), Լայպցիգի համալսարանի պրոֆեսոր (1865), գյուտարար, խմբագիր, հրատարակիչ։
Կենսագրություն
1845-1849 թվականներին քիմիա է դասավանդել Ցյուրիխի համալսարանում։ Հետագայում որպես օգնական է աշխատել Լայպցիգի համալսարանի քիմիական լաբորատորիայում, 1851 թվականին դարձել է փիլիսոփայության դոկտոր, 1852 թվականին` Լայպցիգի համալսարանի դեղագործական քիմիայի որակավորված դոկտոր։
1867 թվականին ստացել է Սաքսոնիայի թագավորության քաղաքացիություն։ 1880 թվականից նա ներկայացրել է Շվեյցարիայի շահերը Գերմանական կայսրությունում` որպես սաքսոնյան պետությունների հյուպատոս։
1890 թվականին եղել է Լայպցիգում քիմիատեխնիկական միջոցների արտադրության ընկերության հիմնադիր ու անդամ, հայտնագործել լաբորատոր սարքավորումների մի շարք իրեր և գործիքներ։ Արտոնագիր է ստացել բոլոր տեսակների Արգանտի լամպերում վառվող գազերի անծուխ այրման և լուսավորող գոլորշիների համար։
Քիմիայի ոլորտի աշխատությունների և դասագրքերի հեղինակ է։
Արտաքին հղումներ
Կատեգորիա:Գերմանացի քիմիկոսներ Կատեգորիա:Գերմանացի մանկավարժներ Կատեգորիա:Քիմիական գիտությունների դոկտորներ Կատեգորիա:Գերմանացի գյուտարարներ Կատեգորիա:Գերմանացի հրատարակիչներ Կատեգորիա:Շվեյցարացի մանկավարժներ Կատեգորիա:Շվեյցարացի քիմիկոսներ
Վիսկի
Վիսկի (whisky կամ ), շոտլանդերեն՝ uisge beatha, բառացի՝ «կյանքի ջուր»), թունդ (40-50 ծավ․% սպիրտ) ալկոհոլային խմիչք։ Հայրենիքը Շոտլանդիան է․ առաջին գրավոր վկայությունը՝ 1494 թվականին։ Շոտլանդիայում վիսկիի զանգվածային արտադրությունն սկսվել է 1814 թվականին։
Վիսկին ստացվում է գարու ածիկի, եգիպտացորենի, տարեկանի, ցորենի քաղցուի թորումից։ Լավագույնն է համարվում շոտլանդական գարու վիսկին։
Խմորման պրոցեսն ավարտվելուց հետո ստացվում է գարեջուր, որն այնուհետև թորում են (թորման պրոցեսը լինում է ընդհատ և անընդհատ)։ Ստացվում է թունդ վիսկի, որը 3-10 տարի պահվում է ներսի կողմից խանձված կաղնու տակառներում։ Այնուհետև սպիրտը նոսրացնում են թորած ջրով և լցնում շշերի մեջ։
Վիսկիի հնացման ժամկետը 6 ամիս է, պահվում է մութ պահեստներում՝ 5-20 °C ջերմաստիճանում։
Վիսկին արտադրվում է Իռլանդիայում, Կանադայում և այլուր։
Կատեգորիա:Թունդ ալկոհոլային խմիչքներ
Նոգաչովկա
Նոգաչովկա (Ногачівка), գյուղ Ուկրաինայի Խմելնիցկիի մարզի Սլավուտայի շրջանում։
2001 թվականի տվյալներով Նոգաչովկա գյուղում բնակվում էր 277 մարդ։ Բնակավայրը զբաղեցնում է 1,24 կմ² տարածք։ Բնակչության խտությունը կազմում էր 223,39 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Սլավուտայի շրջանի բնակավայրեր Կատեգորիա:Ուկրաինայի գյուղեր
Ինսկոյ
Ինսկոյ (Инской), քաղաքատիպ ավան Ռուսաստանի, Կեմերովոյի մարզի Բելովոյի քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 13143 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:Ռուսաստանի Կեմերովոյի մարզի Բելովոյի քաղաքային օկրուգի բնակավայրեր Կատեգորիա:1963 թվականին հիմնադրված բնակավայրեր
Վիրոլե
Վիրոլե (Virollet), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Սենտի շրջանում։ Մտնում է Ժեմոզակ կանտոնի կազմի մեջ։
Համայնքի INSEE կոդ՝ 17479։
Բնակչություն
Համայնքի բնակչությունը 2010 թվականին կազմում էր 271 մարդ։
Արտաքին հղումներ
Կատեգորիա:Ֆրանսիայի համայնքներ
Առուկյուլա (գյուղ, Վառբլա շրջան)
Առուկյուլա (Aruküla), գյուղ Էստոնիայի Պյարնումաա նահանգի Վառբլա շրջանում։
2011 թվականի տվյալներով գյուղում բնակվում էր 58 մարդ։
Արտաքին հղումներ
Կատեգորիա:Էստոնիայի Պյարնումաա նահանգի Վառբլա շրջանի բնակավայրեր Կատեգորիա:Էստոնիայի գյուղեր
Պոկրովկա (գյուղ, Կույուրգազինսկի շրջան)
Բնակչությունը 2009 թվականին գրանցված տվյալներով կազմում էր 165 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կույուրգազինսկի շրջանի բնակավայրեր
(4856) Սիբորգ
(4856) Սիբորգ (Seaborg), աստերոիդ աստերոիդների հիմնական գոտում։ Հայտնաբերվել է 1983 թվականի հունիսի 11-ին Կարոլին Շումեյկերի կողմից Պալոմարում ։
Միջին հեռավորությունը Արեգակից կազմում է 2,559942 ա. մ., առավելագույնը մոտենում է 2,3846 ա. մ. հեռավորության վրա և հեռանում 2,7353 ա. մ. ։ Արեգակի շուրջ մեկ ամբողջական պտույտ է կատարում 1496,04 երկրային օրվա ընթացքում, իր ուղեծրով շարժվելով միջինում 0,240635 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15° անկյուն։
Արտաքին հղումներ
Կատեգորիա:1983 թվականին հայտնաբերված աստղագիտական մարմիններ Կատեգորիա:Կարոլին Շումեյկերի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Անահիտ (Բաբերդի գավառ)
Անահիտ, գյուղ Արևմտյան Հայաստանում, Էրզրումի վիլայեթի Բաբերդի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Կատարավոր խխունջ
Կատարավոր խխունջ, տափակ խխունջների ընտանիքին պատկանող փափկամորթ կենդանի, որը գրանցված է Հայաստանի Կարմիր գրքում։
Նկարագրություն
3 մմ բարձրությամբ և 18 մմ լայնությամբ սկավառակաձև խեցին բավական խոշոր է, արագ աճող պտույտներով, որոնց թիվը հասնում է հինգի, վերջին պտույտի ծայրամասում՝ բարձրության մեջտեղում, ունի լավ արտահայտված սուր կատար ։
Տարածվածություն
Տարածված է Հայաստանում, Եվրոպայում, Արևմտյան Սիբիրում և Անդրկովկասում։ Սևանա լճի ավազանում։ Այս կենդանին նախկինում ապրում էր հենց լճում (հայտնի էր լճի հյուսիսարևելյան ափամերձ տարածքից` Ծափաթաղ և Արեգունի գյուղերի միջև ընկած հատվածում), բայց ջրի մակարդակի իջնելուց հետո, հավաքներում չի հանդիպել։ Լճից դուրս հանդիպման միակ վայրն Արգիճիի գետահովիտն է` Վաղաշեն գյուղի քոչավայրերից վեր ։
Էկոլոգիա
Ապրում է ափամերձ բուսատափակ հատվածներում, ներկայումս լեռնահովիտով թույլ թեքությամբ հոսող գետերի մոտ, հանդիպում է բույսերի սորջրյա մասերի վրա ։
Պահպանություն
Կրճատվող թվաքանակով հազվագյուտ, սառցային շրջանի ռելիկտ տեսակ է, որը բնության պահպանության միջազգային միության Կարմիր ցուցակի չափորոշիչներով գնահատվում է որպես վտանգված տեսակ։
Վտանգման հիմնական գործոններն են՝ Արգիճի գետի հիդրոլոգիական ռեժիմի փոփոխությունը և աղտոտումը և Սևանա լճի մակարդակի իջեցմամբ պայմանավորված տեսակի ապրելավայրերի չորացումը։
Պահպանության միջոցառումներ չեն իրականացվում ։
Ծանոթագրություններ
Կատեգորիա:Կենդանիներ Կատեգորիա:Տափակ խխունջներ Կատեգորիա:Փափկամարմիններ Կատեգորիա:ՀՀ Կարմիր գրքում գրանցված կենդանիներ
Գիշերը հեծանիվով
«Գիշերը հեծանիվով» (Night Biking), հեծանվային միջոցառումների շարք, որի նպատակը, Հայաստանում առողջ ապրելակերպի քարոզչությունն ու «հեծանվային մշակույթի» արմատավորումն է։ Նախաձեռնության կազմակերպիչներից Վահե Հովհաննիսյանի խոսքերով՝ իրենց նպատակն է հասնել նրան, որ հեծանիվը դիտվի իբրև առօրյա փոխադրամիջոց, մյուս փոխադրամիջոցների հետ հավասար ։
Պատմություն
2012 թ. հունիս–սեպտեմբեր ամիսների ընթացքում այս խորագրի ներքո անցկացվեց 7 միջոցառում, որոնց ընթացքում մասնակիցների թիվը շուրջ մեկ տասնյակից հասավ ավելի քան 150 հոգու։
Միջոցառումների ժամանակ հեծավորդներն իրենց հեծանվավազքը սկսում էին Կասկադ համալիրից և լուսաբացը դիմավորում Երևանի որևէ բարձրադիր վայրում (Հաղթանակի մոնումենտ, Ծիծեռնակաբերդ և այլն)։ 2012 թ. վեջին՝ յոթերորդ միջոցառումը, որին մասնակցում էր ավելի քան 150 հեծանվորդ, տեղի ունեցավ սեպտեմբերի 15-16-ի գիշերը։ Վերջին «Գիշերը հեծանիվով»–ի մասնակիցներն արևածագը դիմավորեցին Էրեբունի ամրոցի մոտ լեռնային հեծանվավազքով (mountain biking) և յոգայով։
«Գիշերը հեծանիվով» նախաձեռնության կազմակերպիչն է հայկական Իվենթոտ նախագիծը  ։
2013 թ. առաջին և ընդհանուր թվով 8-րդ «հեծանվային գիշերը» անցկացվեց մայիսի 18-19-ի գիշերը։ Այս անգամ միջոցառմանը մասնակցեցին մոտ 250 հեծանվորդներ։
2014 թ. մայիսի 24–ին տեղի ունեցավ հոբելյանական 10-րդ «Գիշերը հեծանիվով»-ը։ Հարյուրավոր երիտասարդներ իրենց սեփական կամ հատուկ այդ օրվա համար վարձած հեծանիվներով գիշերվա կեսին Ազատության հրապարակից շարժվեցին դեպի «Հաղթանակ» զբոսայգի, որտեղ էլ դիմավորեցին արևածագը ։
Արտաքին հղումներ
Կատեգորիա:Հեծանվասպորտ Կատեգորիա:Առողջ ապրելակերպ Կատեգորիա:Միջոցառումներ Կատեգորիա:Սպորտային միջոցառումներ
Անտիգուա Գվատեմալա
Անտիգուա Գվատեմալա կամ Լա Անտիգուա (Antigua Guatemala, ինչը նշանակում «Հին Գվատեմալա») գաղութային մայրաքաղաք Գվատեմալայում, գտնվում է 1533 մ բարձրության վրա։ Այժմ այն հանդիսանում է երկրի հարավ-արևմուտքում գտնվող Սակատեպեկեսի բաժանմունքի վարչական կենտրոնը։ Մեզ 34685 բնակ. (2007):
Պատմություն
Սանտյագո դե լոս Կաբալերոս քաղաքը հիմնադրվել է 1527 թվականին կոնկիստադոր Պեդրո դե Ալվարադոյի կողմից։ 1542 թվականին բնակավայրը ավերվել է Ագուա հրաբխի ժայթքումի ժամանակ առաջացած հեղեղից (այժմ այնտեղ կա Սիուդադ Վիջա կամ «հին քաղաք» գյուղը)։ Պրովինցիայի մայրաքաղաքը տեղափոխվել է նոր վայր, որն այժմ զբաղեցնում է Անտիգուա Գվատեմալան։
«Սանտյագոն» երկար ժամանակ ծառայել է որպես Իսպանիայի նահանգի ամենամեծ կենտրոնը Մեխիկոյի և Լիմայի միջև։ 18-րդ դարում բնակչությունը հասնում էր 60 հազարի։ 1676 թվականից գործում է համալսարանը, իսկ 1660 թվականից՝ տպագրությունը։ Քաղաքը հաճախ տուժում էր ավերիչ երկրաշարժերից ։ 1773 թվականին քաղաքը գրեթե ամբողջությամբ ավերվեց ուժգին երկրաշարժի հետևանքով։ Այնուհետև մայրաքաղաքը տեղափոխվեց Նոր Գվատեմալա, որը հիմնադրվել է հին քաղաքից 24 կմ հեռավորության վրա։
Արդի
Ներկայումս Անտիգուա Գվատեմալան թանգարանային քաղաք է` գաղութային շրջանում վերականգնված ճարտարապետական բազմաթիվ հուշարձաններով։ Անտիգուան երկրի գլխավոր տուրիստական վայրն է։ Երկրաշարժից ավերված բարոկկո ոճի հուշարձանները քաղաքը վերածել են իսպանական գաղութային ճարտարապետական թանգարանի։ Գործում է Ավագ շաբաթ կրոնական ծեսերի ժամանակ։
1979 թվականին Անտիգուան դարձավ Լատինական Ամերիկայի առաջին քաղաքներից մեկը, որը ՅՈՒՆԵՍԿՕ-ի կողմից հայտարարվեց Համաշխարհային ժառանգության վայր։
Արտաքին հղումներ
Կատեգորիա:1543 թվականին հիմնադրված բնակավայրեր Կատեգորիա:Նախկին մայրաքաղաքներ Կատեգորիա:Գվատեմալայի աշխարհագրություն Կատեգորիա:Բնակավայրեր այբբենական կարգով Կատեգորիա:ՅՈՒՆԵՍԿՕ-ի Համաշխարհային ժառանգություն
Blood on the Dance Floor: HIStory in the Mix
Blood on the Dance Floor: HIStory in the Mix-ը Մայքլ Ջեքսոնի ռեմիքս ալբոմ է։ Այն կազմված է նախորդ՝ HIStory ալբոմի 8 երգերի ռեմիքսներից, և 5 նոր երգերից։ Մայքլը ակտիվ գործունեություն էր ծավալում նոր երգերի ստեղծման պրոցեսի մեջ, իսկ նախորդ ալբոմի երգերի միքսելու աշխատանքները ստանձնել էր այլ մարդկանց։ Նոր երգերում դիտարկվում են այնպիսի թեմաները, ինչպիսիք են թմրամոլությունը, կանայք և հիշողության կորուստը։
Ալբոմը Ջեքսոնի ստանդարտներով զիջում էր այլ ալբոմներին, չնայած դրան այն ունեցավ ֆիլմ և 2 սինգլ՝ (Blood on the Dance Floor և HIStory / Ghosts), ինչպես նաև թողարկվեց 3 տեսահոլովակ։ Այս ալբոմը արժանացել է տարբեր քննադատների բավականին տարբեր գնահատականների, սկսած այնպիսի քննադատներից, որոնց կարծիքով ալբոմի վոկալային մասը թույլ էր, մինչ այնպիսիններ, որոնք համարում են, որ ալբոմը բավականին հաջողված էր և նույնիսկ նմանացնում էին այն Մերլին Մենսոնի երգերին։
2010 թվականի դրությամբ ԱՄՆ-ում վաճառվել է ավելի քան 6 միլիոն օրինակ, ինչը դարձնում է այս ալբոմը աշխարհում ամենաշատ վաճառվող ռեմիքս ալբոմը։ Ամբողջ աշխարհում ավելի քան 11 միլիոն օրինակ։
Կրկնակի LP
Հատոր Էյ
Հատոր Սի
Հատոր Դի
Թողարկումը և երաժշտությունը
Ալբոմը պատրաստվել է այն ժամանակ, երբ Մայքլը ճանապարհորդում էր ամբողջ աշխարհում HIStory World Tour շրջագայության շրջանակներում։ Այսպիսով, երգերը թողարկվել են տարբեր երկրներում, այդ թվում Շվեդիայում, Շվեյցարիայում և Գերմանիայում։ Այն կազմված է նախորդ՝ HIStory ալբոմի 8 երգերի ռեմիքսներից՝ «Scream Louder», «Money», «2 Bad», «Stranger in Moscow», «This Time Around», «Earth Song», «You Are Not Alone», «History» և 5 նոր երգերից՝ «Blood On The Dance Floor», «Morphine», «Superfly Sister», «Ghosts» և «Is It Scary»։
Ջեքսոնը ակտիվորեն մասնակցում էր 5 նոր երգերի տեքստերի գրման, ձայնագրման և այլ աշխատանքների մեջ։ «Stranger in Moscow» երգի ռեմիքսը արել է Թոդդ Թերրին, Ջիմմի Ջեմը և Թերրի Լյուիսը արել են «Scream» երգի ռեմիքսը, The Fugees խումբը աշխատել է նոր՝ «Blood On The Dance Floor» երգի, և «2 Bad»-ի ռեմիքսի վրա։
«Morphine» երգի հիմնական թեման է թմրամոլությունը, կամ թմրանյութերին մոտ դեղանյութերի օգտագործումը։ Մայքլը շատ էր մտահոգված այդ թեմայով, քանզի նա ինքը կախում ուներ դեղահաբերից, որը առաջացել էր դատական քաշքշուկների պատճառով։ «Scream Louder» երգի ռեմիքսը պարունակում էր «Sly & The Family Stone» խմբի «Thank You» երգի տարրեր։ Իսկ «2 Bad»-ը պարունակում էր «Beat It» երգի տարրեր, ինչպես նաև John Forte ռեփից և Wyclef Jean կիթառից։
Վաճառքը
Ի սկզբանե ԱՄՆ-ում ալբոմի վաճառքը շատ վատ էր ընթանում, թերևս հաշվի առնելով Մայքլի նախկին ալբոմների վաճառքի տեմպերը։ Այն հասավ Billboard 200 հիթ շքերթի ընդամենը 24-րդ հորիզոնական և 4 շաբաթների ընոացքում վաճավել էր ընդամենը 92,000 օրինակով։ Չնայած դրան, ալբոմը բավականի երկարակյաց վաճառք ունեցավ, ինչի շնորիհիվ այն 2000 թվականին դարձել էր Պլատինե մինիմում մեկ միլիոն օրինակով վաճառվելու պատճառով ։ Ինչպես նաև Կանադայում այն դարձավ Ոսկե մինիմում 50,000 օրինակով վաճառվելու շնորհիվ ։
Եվրոպայում ալբոմը արժանեցել էր սերտեֆիկացիայի ամենաքիչը 2 միլիոն օրինակով վաճառվելու պատճառով ։ Blood on the Dance Floor: HIStory in the Mix դեբյուտացվել էր Մեծ Բրիտանիայի հիթ շքերթների առաջին հորիզոնականներից, 1997 թվականի հուլիսի դրությամբ ՄԵծ Բրիտանիայում ալբոմը վաճառվել էր 250,000 օրինակով և 445,000 օրինակով Գերմանիայում ։ Ինչպես նաև ալբոմը հասավ առաջին հորիզոնականի Ֆրանսիայում, Բելգիայում, Իսպանիայում և Նոր Զելանդիայում ։ 2009 թվականի դրությամբ այն աշխարհում վաճառվել էր 11 միլիոն օրինակով, ինչը թույլ է տալիս այն համարել աշխարհի աշենաշատ քանակով վաճառված ռեմիքս ալբոմ ։
Փաթեթավորումը, թողարկումը և առաջխաղացումը
Ալբոմը պարունակում է 23 էջանոց նկարներով բուկլետ, որը պարունակում է "Blood on the Dance Floor", "Stranger In Moscow" և "HIStory" երգերի բառերը։ HIStory ալբոմի 8 երգերի միքսված տարբերակներին տրվեցին նոր անվանումներ։ Բուկլետը պարունակում է HIStory համաշխարհային շրջագայության և Ghosts ֆիլմից բազմաթիվ նկարներ։ Բուկլետի վերջում Ջեքսոնը հայտնում է իր հարգանքները Էլիզաբեթ Թեյլորին, Էլտոն Ջոնին, իր ընտանիքին, աշխատակիցներին և երկրպագուներին ։
Ալբոմը թողարկվել էր Epic Records-ի կողմից 1997 թվականի մայիսի 20-ին։ HIStory on Film, Volume II-ն թողարկվել էր նույն օրը։ Այն Մայքլի տեսահոլովակների և HIStory -ի ժամանակահատվածից (1995-1997) մի քանի ելույթներից կազմված տեսա-ալբոմ էր By Jackson's prior standards, it was not widely promoted upon release. ։ The New York Times-ը հաստատեց, որ միջազգային ասպարեզում ալբոմի փիառը ավելի ուժեղ էր, քան ԱՄՆ-ում։ Փաստորեն Մայքլը այլևս կարիք չուներ ԱՄՆ-ում թողարկել հիթեր։ 1997 թվականի հունիսի դրությամբ Մայքլի նախկին ալբոմի վաճառքի միայն 10 տոկոսն էր գալիս ԱՄՆ-ին ։
Մայքլը նաև թողարկեց Ghosts անվանումով ֆիլմ, որը նա ներկայացրեց Կաննի կինոփարատոնին, դա ալբոմի փիառի մի մասն էր կազմում։ ԱՄՆ-ում այն թողարկվել էր 1996 թվականի հոկտեմբերին, ինչպես Մեծ Բրիտանիայում, այն նույնպես դեբյուտացվել էր Odeon Leicester Square-ում, 1997 թվականի մայիսին։ ՄԲ-ում այդ միջոցառումը գրավեց բազմաթիվ երկպագուների, ԶԼՄ-ների և գործարար կազմակերպությունների ուշադրությունը։ Աշխարհի շատ մասերում այն թողարկվել էր կասսետի վրա ։ Ֆիմլի սցենարի հեղինակներն են Ջեքսոնը, Ստեֆեն Կինգը և Սթեն Վինսթոնը։ Այն հիմնված էր Մայքլի մենության զգացումի ձեռքբերումի վրա, որը առաջացել էր նրան մանկապղծության կեղծ մեղադրանքներից հետո։
Աղբյուրներ
Կատեգորիա:Ամերիկյան ալբոմներ Կատեգորիա:Մայքլ Ջեքսոնի հավաքածուներ Կատեգորիա:1997 ալբոմներ Կատեգորիա:Անգլալեզու ալբոմներ
Բիստրիկ (այլ կիրառումներ)
Բիստրիկ, կարող է վերաբերել՝
Հայ-չինական հարաբերություններ
Հայ-չինական հարաբերություններ (中國－亞美尼亞關係), դիվանագիտական հարաբերությունները Հայաստանի և Չինաստանի Ժողովրդական Հանրապետության միջև։
Հայ-չինական հարաբերությունների մասին առաջին հիշատակումները եղել են 5-րդ դարում՝ Մովսես Խորենացու և 6-րդ դարում` Անանիա Շիրակացու աշխատություններում։
Չինաստանի Ժողովրդական Հանրապետությունը Հայաստանի անկախությունը ճանաչել է 1991 թվականի դեկտեմբերի 27-ին։
Հայաստանի և Չինաստանի միջև դիվանագիտական հարաբերությունները հաստատվել են 1992 թվականի ապրիլի 6-ին՝ համապատասխան իրավական ակտով ։
1992 թվականից Երևանում գործում է Չինաստանի արտակարգ և լիազոր դեսպանություն, իսկ 1996 թվականի օգոստոսի 10-ից Հայաստանի դեսպանություն է գործում նաև Պեկինում։
Ծանոթագրություններ
Կատեգորիա:Հայաստանի արտաքին հարաբերություններ Կատեգորիա:Չինաստանի արտաքին հարաբերություններ Կատեգորիա:Հայաստանի երկկողմ հարաբերություններ
Բիստրիցա (այլ կիրառումներ)
Բիստրիցա, կարող է վերաբերել՝
Ինստիտուտա Պոլիոմիելիտա
Ինստիտուտա Պոլիոմիելիտա (Института Полиомиелита), գյուղ Ռուսաստանի, Մոսկվայի Նովոմոսկովսկի վարչական օկրուգի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Մոսկվայի Նովոմոսկովսկի վարչական օկրուգի բնակավայրեր Կատեգորիա:1955 թվականին հիմնադրված բնակավայրեր
Դռնփակ (Ժան Պոլ Սարտր)
Դռնփակ (Huis clos, անվան այլ տարբերակներ` «Փակ դռների հետևում, «Ելք չկա»), Ժան Պոլ Սարտրի պիեսը մեկ արարով (1943): Ներկայացումն առաջին անգամ բեմադրվել է ֆրանսիական «Վյո Կոլոմբյե» թատրոնում 1944 թվականին։ Սարտրի ամենահայտնի պիեսներից մեկն է։
Ծանոթագրություններ
Կատեգորիա:1943 թվականի պիեսներ Կատեգորիա:Ժան Պոլ Սարտրի պիեսներ
Պոկրովկա (գյուղ, Մելեուզովսկի շրջան)
Պոկրովկա (Покровка, Покровка), գյուղ Ռուսաստանի Բաշկորտոստան հանրապետության Մելեուզովսկի շրջանի կազմում։
Բնակչությունը 2009 թվականին գրանցված տվյալներով կազմում էր 139 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Մելեուզովսկի շրջանի բնակավայրեր
Նովի Կրիվին
Նովի Կրիվին (Новий Кривин), գյուղ Ուկրաինայի Խմելնիցկիի մարզի Սլավուտայի շրջանում։
2001 թվականի տվյալներով Նովի Կրիվին գյուղում բնակվում էր 13 մարդ։ Բնակավայրը զբաղեցնում է 0,4 կմ² տարածք։ Բնակչության խտությունը կազմում էր 32,5 մարդ/կմ²։
Դաշա Մեդովայա
Դաշա Մեդովայա (իսկական անունը Դարյա Վլադիմիրովնա Կոբեց, Дарія Володимирівна Кобець,, ուկրանիացի երգչուհի, դերասանուհի, հեռուստահաղորդավարուհի, մոդել, կոմպոզիտոր և երգի հեղինակ։ Ուկրաինական կանանց պոպ խմբի նախկին սոլիստկա։
Կենսագրություն
Ծնվել է Խերսոն]ում, հոկտեմբերի 23-ին 1990 թվականին։ Մանկուց երաժշտության հանդեպ սերը ներշնչում է երգչուհու մորը դստերը տալ երաժշտական դպրոց, որպեսզի դաշնամուրի և վոկալի դասարանում սովորի։ Դպրոցն ավարտելուց հետո Դարյան ժամանել Է Կիև և ընդունվել Կիևի էստրադային և կրկեսային արվեստի պետական քոլեջ, որտեղ սովորել է մեկ տարի։ Վերադառնալով Խերսոն՝ շարունակել է զբաղվել երաժշտությամբ, ընդունվել երաժշտական ուսումնարան՝ խմբավարության ֆակուլտետ : Մասնակցել է բազմաթիվ երաժշտական փառատոնների ։
2008—2010: Արկտիկա
Դպրոցն ավարտելուց հետո Դաշան գնացել է Կիև, որտեղ հայտնվել է շոու-բիզնեսի կենտրոնում՝ դառնալով Յուրի Նիկիտինի և Օլգա Գորբաչևայի նախագծի բեք-վոկալիստը ։ Խմբի հետ մասնակցել է ավելի քան հարյուր համերգի, որտեղ հմտություն է ձեռք բերել հանդես գալու մեծ բեմի վրա։ 2008 թվականի սկզբին նկարահանվել է առաջին տեսաերիզում («Շատ-շատ») ։ Այդ տարի աշնանը թողարկվել է «Խնդրեմ» երգով տեսաերիզը ։ 2009 թվականին խումբը հայտնվել է ուկրաինական հրատարակության «Playboy» տղամարդկանց ամսագրի դարձերեսին ։ Նույն 2009 թվականին խմբում թողարկվել է «Սպիտակ ալբոմը», որը ներառել է տասնմեկ երգ, դա կար խմբի երգացանկում ։ 2009 թվականին հանրույթը նկարահանել է «Ինչու՞» քնարական կոմպոզիցիայի տեսաերիզը ։ նոյեմբերի 18-ին «Արկտիկա» խումբը մասնակցել է «Ոսկե շարմանկա» միջազգային հինգերորդ երաժշտական մրցանակաբաշխության արարողությանը ։ 2010 թվականին նա լքել է խումբը.
Ծանոթագրություններ
Կատեգորիա:Դերասանուհիներ
Հովհաննես Ադամյան
Հովհաննես Աբգարի Ադամյան, հայ ճարտարագետ և գյուտարար, գունավոր հեռուստատեսության հիմնադիրներից մեկը։
Հեռուստատեսության և լուսահեռագրման բնագավառներում ավելի քան 20 գյուտերի հեղինակ ։
Կենսագրություն
Ճարտարագետ-գյուտարար Հովհաննես Ադամյանը ծնվել է Բաքվում՝ խոշոր նավթարդյունաբերողի ընտանիքում։ Դեռ աշակերտական նստարանից Հովհաննեսի մեջ նկատելի էր պրպտելու և ուսումնասիրելու ձգտումը։ Ուսանելով Մյունխենի, Ցյուրիխի և Բեռլինի համալսարաններում՝ նա մասնագիտանում է տեխնիկական գիտությունների բնագավառում ։
Որոշ ժամանակ անց Ադամյանը մեկնում է Փարիզ և դասախոսություններ լսում Սորբոնի համալսարանում։ Ուսումնառությունից հետո նա սկսում է զբաղվել պատկերները հեռավորության վրա հաղորդելու խնդրով և սերտ կապեր է հաստատում եվրոպական մի շարք երկրների գիտական ու բարձրագույն ուսումնական հաստատությունների և նշանավոր գիտնականների հետ։
Հովհաննես Ադամյանը գունավոր հեռուստատեսության և լուսահեռագրության գյուտարարն է. 1925 թ. Երևանի համալսարանում ստեղծված հատուկ լաբորատորիայում Ադամյանը պատրաստել և գործողության մեջ ցուցադրել է «Հեռատես» եռագույն պատկերման սարքը։ Համանման համակարգ արտասահմանում ներկայացվեց միայն 1928 թ. Մեծ Բրիտանիայում Ջոն Բեյրդի կողմից։
1945-1951 թվականներին ԱՄՆ-ի Կոլումբիա (CBS) ռադիոընկերությունը Նյու Յորքում կատարել է փորձնական ցուցադրում, իսկ 1951-1953 թվականներին Ադամյանի համակարգն ընդունվել է որպես կայուն գործող համակարգ և օգտագործվել գունավոր պատկերներ ցուցադրելու համար ։
Արտաքին հղումներ
Կատեգորիա:Հայ գյուտարարներ Կատեգորիա:Ռուսահայ ճարտարագետներ Կատեգորիա:Խորհրդային գյուտարարներ Կատեգորիա:Խորհրդահայեր Կատեգորիա:20-րդ դարի գիտնականներ
Ավստրալիական ֆունտ
Ավստրալիական ֆունտ (արժույթի նշան՝ £ կամ £A), Ավստրալիայի արժույթ, որը շրջանառության մեջ է մտել 1910 թվականին և շրջանառություից դուրս է եկել 1966 թվականին՝ փոխարինվելով ավստրալիական դոլարով (AUD)։ Արևմտյան Եվրոպայում ընդունված մետաղադրամների հարաբերակցության նմանությամբ մեկ ֆունտը (£) կամված էր 20 շիլլինգից (s), յուրաքանչյուր շիլլինգը՝ 12 պենսից (d)։
Ավստրալիական ֆունտը խստորեն կապված էր բրիտանական ֆունտի հետ և փոխնակվում էր մեկը մեկին։ Կոշտ կապը բացատրվում է նրանով, որ սկզբում երկու արժույթներն էլ ապահովված էին ոսկով։ Հետագայում, 1914 թվականին, բրիտանական ֆունտը այլևս չէր ապահովվում ոսկով, և երբ 1926 թվականին այն կրկին ապահովվեց ոսկով, հին փոխարժեքի փոխարեն սահմանվեց նոր կոշտ դրույք՝ :
Պատմություն
Ավստրալական առանձին արժույթի ստեղծումը նախատեսված էր Ավստրալիայի Սահմանադրության 51(xii) բաժնում, որը Դաշնային խորհրդարանին իրավունք էր տալիս օրենք ընդունել « արժույթի, մետաղադրամների և օրինական վճարումների» վերաբերյալ ։
Դիքինի կառավարության 1909 թվականի մետաղադրամների մասին օրենքը  տարբերակում էր «բրիտանական մետաղադրամը» և «ավստրալիական մետաղադրամը»՝ երկուսին տալով հավասար արժեքի օրինական վճարման կարգավիճակ ։ Օրենքը Գանձապետին իրավունք էր տալիս թողարկել արծաթե, բրոնզե և նիկելային մետաղադրամներ, որոնց չափերը, անվանական արժեքները, քաշը և պրթբը պետք է որոշվեն Գլխավոր նահանգապետը ։ Առաջին մետաղադրամները թողարկվել են 1910 թվականին, որոնք արտադրվել են Լոնդոնի թագավորական դրամահատարանի կողմից ։
Ֆիշերի կառավարության Ավստրալական թղթադրամների մասին ակտը 1910 թ.  գեներալ-նահանգապետին իրավունք տվեց լիազորել գանձապետին թողարկել «ավստրալիական թղթադրամներ»՝ որպես օրինական վճարում, «վճարվող ոսկյա մետաղադրամով՝ համաձայն Համագործակցության գանձապետարանի» ։ Այն նաև արգելեց պետական ​​նոտաների շրջանառությունը և հանեց դրանց օրինական վճարման կարգավիճակը։  Նույն թվականին ընդունվեց 1910 թվականի Բանկային թղթադրամների հարկի մասին օրենքը, որը սահմանում էր արգելող հարկ՝ տարեկան 10% «բոլոր թղթադրամների վրա, որոնք թողարկվել կամ վերաթողարկվել են Համագործակցության ցանկացած բանկի կողմից սույն ակտի մեկնարկից հետո, և ոչ թե մարվել», ինչը փաստացի ավարտեց Ավստրալիայում մասնավոր արժույթի օգտագործումը։